Задание за курсова работа по ООП 2ри курс ТУ ФПМИ ИСН

Мартин Георгиев Георгиев 471222048

Тема: WPF приложение реализиращо игра подобна на Traffic Racer

Целта на проекта е да се създаде двуизмерна игра от типа на traffic racer използвайки WPF (Windows Presentation Foundation) app. Ще се използват технологиите C#, windows forms и други. В основата на проекта ще е използването на обектно ориентиран стил на програмиране с цел показване и затвърждаване на познанията научени по време на курса.

При стартиране на играта ще се зарежда начално меню, от което ще може да се избере режим на игра, след това ще се зарежда меню в което може да се избере желаното превозно средство, с което да се впуснете в игра. Самата игра ще представлява избягване на опасности и други коли по трасето и събиране на бонуси с цел постигане на висок резултат.

Превозното средство, ще се управлява посредством четирите стрелки на клавиатурата.

В приложението ще има няколко режима на игра, например еднопосочно и двупосочно движение на останалите коли в играта, както и различни степени на трудност.

Ще се са налични няколко вида превозни средства с различни допълнителни функционалности. Например спортна кола с умение boost, пикап с допълнителни животи или мотор с подобрено завиване.

В приложението ще има различни препятствия. Основното от тях ще са останалите автомобили, които ще се движат. Ще има също така скали и локви, които да влошават управлението на превозното средство.

Бонусите, които ще могат да се събират, ще варират между пари и моментни бонуси като например възможността да минаваш през други автомобили без да губиш играта.

Прогресът и рекордни резултати ще се записват във файлове и ще се зареждат при всяко стартиране на играта.

Заключение:

Идеята може да се развива още много, по мое мнение достатъчно за да покрие изискванията поставени за курсова работа. Очаквам да потвърдите че заданието е достатъчно сложно, но в противен случай ще съм също толкова щастлив да правя и стандартното задание.